31.10.2005 		1274/040/05

Oikeusministeriö
PL 25
00023 Valtioneuvosto

Lausuntopyyntönne 6.9.2005 OM 10/51/2004, OM 014:00/2004

Lausunto kansanvalta 2007 –toimikunnan mietinnöstä ”Edustuksellinen demokratia” (komiteanmietintö 2005:1)

Pyydettynä lausuntonaan Väestörekisterikeskus esittää asiassa seuraavaa.

Väestötietojärjestelmään talletetaan väestötietolain (507/1993) 4 §:n mukaan asianomaisten viranomaisten käyttöä varten vaalien ja kansanäänestysten toimittamista varten tarvittavat tiedot ääni- ja äänestysoikeutetuista. Jokaista vaalia varten perustetaan väestötietojärjestelmästä äänioikeusrekisteri. Väestörekisterikeskus postittaa äänioikeusilmoituksen eli ns. ilmoituskortin jokaiselle äänioikeutetulle. Väestötietojärjestelmää käytetään hyväksi myös ehdokkaiden tietojen tarkistamisessa sekä ehdokasrekisterin perustamisessa.

Komiteanmietinnössä 2005:1 ”Edustuksellinen demokratia” esitetyt ehdotukset ja toimikunnan kannanotot erityisesti koskien sähköistä äänestämistä ovat Väestörekisterikeskuksen kannalta kannatettavia ja mahdollisia toteuttaa.

Ylijohtajan sijaisena
Yksikönjohtaja		Tapio Aaltonen

Palvelupäällikkö		Sami Kivivasara